комедийни истории за Хляб
Сутринта ставам и първото, което правя е да си задържам дъхът 10 секунди, за да разбера дали ще се живее или не. Ако издържа - добре. Ако се закашлям, значи вируса е дошъл! Пия бързо горещ бульон, горещ чай, гореща вода и гореща ракия, които ще закарат гадта да бъде убита от всемогъщите ми стомашни киселини! После се излагам на слънчева баня да убия копелето по дрехите ми, защото то умира на 26-27 градуса, нищо че в тялото ни оцелява на 37! След като ме нагрее слънцето, отивам в магазина и изкупувам всичката тоалетна хартия, хляб, и консерви, които успея да намеря, щото утре хлебопекарните няма да пекат хляб и кланниците няма да колят животни, а кравите спират да дават мляко! Също така пропушвам отново цигарите!
Прочетох че короната не обичала пушачите... вземам червено боро за мен, бяло боро за жената и някви слимс цигари за малкия, ще пуши и той, няма да му рискуваме здравето я! И накрая, но не на последно място, от църквата казаха, че не само няма да затварят, ами ни приканват да ходим за по една литургия... а и всички знаем че светената вода лекува всичко!